6. ΝΟΜΟΘΕΤΙΚΟΝ ΔΙΑΤΑΓΜΑ της 12/16 Ιουν. 1926 (ΦΕΚ Α΄ 200)  Περί Εθνικών Αγροτικών Ορφανοτροφείων και Οικοτροφείων. Άρθρ.1.-Εθνικά Ορφανοτροφεία και Οικοτροφεία ιδρυθέντα ή ιδρυόμενα δυνάμει του Νόμ. 2851 δύνανται δια Δ/τος, προκαλουμένου, προτάσει του επί της Παιδείας και των Θρησκευμάτων Υπουργού, να χαρακτηρισθώσιν ως αγροτικά. 2.Δια τα προ της ισχύος του παρόντος ιδρυθέντα δυνάμει του Νόμ. 2851 Εθνικά Αγροτικά Ορφανοτροφεία και Οικοτροφεία δεν απαιτείται η έκδοσις ειδικού Δ/τος περί χαρακτηρισμού αυτών ως Αγροτικών. Άρθρ.2.-1.Το ειδικόν προσωπικόν των Εθνικών Αγροτικών Ορφανοτροφείων αρρένων αποτελείται: α)Εξ ενός τακτικού καθηγητού των γεωπονικών μαθημάτων, επί βαθμώ και μισθώ εισηγητού ή τμηματάρχου α΄ ή β΄ τάξεως. β)Εξ ενός εκτάκτου καθηγητού των γεωπονικών μαθημάτων. γ)Εξ ενός τακτικού Επιμελητού, επί βαθμώ και μισθώ ακολούθου ή γραμματέως α΄ ή β΄ τάξεως, και δ)Εκ τριών τεχνιτών, επί μηνιαία αποζημιώσει μέχρι δραχ. 1.200. 2.Το ειδικόν προσωπικόν των Εθνικών Αγροτικών Οικοτροφείων αποτελείται: α)Εκ δύο τακτικών καθηγητών των γεωπονικών μαθημάτων, επί βαθμώ και μισθώ εισηγητού ή τμηματάρχου α΄ ή β΄ τάξεως. β)Εκ δύο εκτάκτων καθηγητών των γεωπονικών μαθημάτων. γ)Εκ δύο τακτικών Επιμελητών, επί βαθμώ και μισθώ ακολούθου ή γραμματέως α΄ ή β΄ τάξεως, και δ)Εκ πέντε τεχνιτών, επί μηνιαία αποζημιώσει μέχρι δραχ. 1.200. 3.Το ειδικόν προσωπικόν των Εθνικών Αγροτικών Ορφανοτροφείων θηλέων αποτελείται: α)Εξ ενός τακτικού καθηγητού των γεωπονικών μαθημάτων επί βαθμώ και μισθώ εισηγητού ή τμηματάρχου α΄ ή β΄ τάξεως. β)Εξ ενός τακτικού Επιμελητού, επί βαθμώ και μισθώ ακολούθου ή γραμματέως α΄ ή β΄ τάξεως. γ)Εξ ενός τεχνίτου, επί μηνιαία αποζημιώσει μέχρι δραχ. 1.200, και δ)Εκ τριών διδασκαλισσών τέχνης, επί μηνιαία αποζημιώσει μέχρι δραχ. 1.500. 4.Ο διορισμός και η απόλυσις των τεχνιτών και διδασκαλισσών τέχνης των Εθνικών Αγροτικών Ορφανοτροφείων και Οικοτροφείων ενεργείται δι’ αποφάσεως του επί της Παιδείας και Θρησκευμάτων Υπουργού, δημοσιευομένης εν περιλήψει δια της Εφημερίδος της Κυβερνήσεως.    Σελ. 134 5.Το λοιπόν προσωπικόν των Εθνικών Αγροτικών Ορφανοτροφείων και Οικοτροφείων αποτελείται εκ του υπό του Νόμ. 2851 προβλεπομένου, ως ούτος ετροποποιήθη και συνεπληρώθη υπό του Ν.Δ. της 10 Σεπτ. 1924 «περί του προσωπικού των Εθνικών Ορφανοτροφείων και Οικοτροφείων προσφύγων κλπ.». Αι διατάξεις του από 9 Μαΐου 1925 Δ/τος «περί κατατάξεως του προσωπικού των Εθνικών Ορφανοτροφείων και Οικοτροφείων κλπ.» επεκτείνονται από της λειτουργίας των και επί του προσωπικού των τε Αγροτικών και μη Ορφανοτροφείων και Οικοτροφείων των ιδρυθέντων ή ιδρυθησομένων τοιούτων ή λειτουγησάντων μετά την δημοσίευσιν του ανωτέρω Δ/τος, μη απαιτουμένης ετέρας τινός διατυπώσεως. 6.Παρά τοις Εθνικοίς Αγροτικοίς Ορφανοτροφείοις και Οικοτροφείοις δύνανται να διορισθώσιν ως τεχνίται και αλλοδαποί, επί μηνιαία αποζημιώσει μέχρι δραχμών δισχιλίων. Ούτοι διορίζονται δι’ αποφάσεως του επί της Παιδείας και των Θρησκευμάτων Υπουργού δημοσιευομένης εν περιλήψει δια της Εφημερίδος της Κυβερνήσεως. Άρθρ.3.-1.Οι κατά τα ανωτέρω οριζόμενοι τακτικοί καθηγηταί και επιμεληταί διορίζονται, προάγονται, μετατίθενται και απολύονται δια Δ/τος προκαλουμένου υπό του επί της Παιδείας και Θρησκευμάτων Υπουργού, προκειμένου δε περί των διοριζομένων επί βαθμώ ακολούθου δι’ αποφάσεως του αυτού Υπουργού, δημοσιευομένης εις την Εφημερίδα της Κυβερνήσεως. 2.Έκτακτοι καθηγηταί διορίζονται ιδιώται δι’ αποφάσεως του επί της Παιδείας και Θρησκευμάτων Υπουργού, δημοσιευομένης εις την Εφημερίδα της Κυβερνήσεως και επί αποζημιώσει μέχρι δραχ. 50 δι’ εκάστην πραγματικήν ώραν διδασκαλίας ή ασκήσεως. Δύνανται όμως να προσλαμβάνωνται επί τη αυτή ως άνω αποζημιώσει και δημόσιοι υπάλληλοι εξαρτώμενοι εκ του Υπουργείου Γεωργίας, Εμπορίου και Βιομηχανίας και κατόπιν κοινής αποφάσεως των Υπουργών Γεωργίας, Εμπορίου και Βιομηχανίας και Παιδείας και Θρησκευμάτων. Δια της ως άνω κοινής αποφάσεως, δημοσιευομένης εις την Εφημερίδα της Κυβερνήσεως, καθορίζεται και η χορηγουμένη εις τούτους ωριαία κατά τα ανωτέρω αποζημίωσις. Ως προς το προσωπικόν των αγροτικών ορφανοτροφείων βλ. και τας νεωτέρας διατάξεις κατωτ. σελ. 141 και επ. ως και τον Δημοσιοϋπαλληλικόν Κώδικα (τόμ. 2Α).  35.Δ.δ.6 Ορφανοτροφεία και Οικοτροφεία   639 Άρθρ.4.-1.Εις τας δια του παρόντος συνιστωμένας θέσεις τακτικών καθηγητών και επιμελητών των Εθνικών Αγροτικών Ορφανοτροφείων και Οικοτροφείων δύνανται να αποσπώνται και να ανακαλώνται ειδικοί υπάλληλοι του Υπουργείου Γεωργίας, Εμπορίου και Βιομηχανίας και καθηγηταί των υπό την δικαιοδοσίαν αυτού υπαγομένων Σχολών προς συμπλήρωσιν κενών θέσεων παρά ταις Εθνικοίς Αγροτικοίς Ορφανοτροφείοις και Οικοτροφείοις. Ωσαύτως δύνανται να αποσπώνται ειδικοί υπάλληλοι του Υπουργείου Γεωργίας, Εμπορίου και Βιομηχανίας, τελούντες εν διαθεσιμότητι και ανακαλούμενοι προς τούτο εκ ταύτης. 2.Η τοιαύτη απόσπασις ή ανάκλησις διενεργείται δια Δ/των εκδιδομένων τη προτάσει του επί της Γεωργίας, Εμπορίου και Βιομηχανίας Υπουργού, τη αιτήσει του επί της Παιδείας και Θρησκευμάτων τοιούτου. 3.Οι ούτως αποσπώμενοι υπάγονται εις τας αυτάς περί πειθαρχίας κλπ. διατάξεις, εις ας και οι υπάλληλοι του Υπουργείου Γεωργίας, Εμπορίου και Βιομηχανίας, η δε επ’ αυτών πειθαρχική δικαιοδοσία ασκείται υπό του επί της Γεωργίας, Εμπορίου και Βιομηχανίας Υπουργού, τη προτάσει του επί της Παιδείας και Θρησκευμάτων τοιούτου. Διατηρούσι δε πάντα τα περί προαγωγής κλπ. δικαιώματα αυτών, υπολογιζομένης προς τούτο πλήρως της παρά τοις Εθνικοίς Αγροτικοίς Ορφανοτροφείοις και Οικοτροφείοις υπηρεσίας τούτων. 4.Η μισθοδοσία των ούτως αποσπωμένων καταβάλλεται υπό των παρ’ οις υπηρετούσιν Αγροτικών Ορφανοτροφείων και Οικοτροφείων εκτός εάν δια του περί αποσπάσεως αυτών Δ/τος ορισθή όπως η πληρωμή των διενεργήται υπό του Υπουργείου Γεωργίας. Άρθρ.5.-Η διδασκαλία εις τα Εθνικά Αγροτικά Οικοτροφεία των Θρησκευτικών, Ελληνικών, Μαθηματικών (Αριθμητική, Γεωμετρία, Αρχαί Μηχανικής, Γενική Μηχανολογία και Τοπογραφία), των Φυσικών (Φυσική Πειραματική, Μετεωρολογία, Βοτανική, Ζωολογία, Γενική Εντομολογία και Χημεία) Ιστορίας, Αρχαιολογίας, Γεωγραφίας, Παιδαγωγικών και Γυμναστικής ανατίθεται δια διαταγών του επί της Παιδείας και Θρησκευμάτων Υπουργού εις καθηγητάς των μαθημάτων τούτων υπηρετούντας εις τα Σχολεία της έδρας του Εθνικού Αγροτικού Οικοτροφείου. Την διδακτέαν ύλην των μαθημάτων θέλει ορίζει ο Γενικός Επιθεωρητής της Μέσης Εκπαιδεύσεως της περιφερείας εν η λειτουργεί το Εθνικόν Αγροτικόν Οικοτροφείον, υποδεικνύων άμα τους καθηγητάς εις ους δέον ν’ ανατεθή η διδασκαλία των ανωτέρω μαθημάτων. Άρθρ.6.-Εις τα Εθνικά Αγροτικά Ορφανοτροφεία, και Οικοτροφεία πλην των θηλέων, τα καθήκοντα του Διευθυντού ανατίθενται άνευ ετέρας αποζημιώσεως δια του περί διορισμού ή της αποσπάσεως Δ/τος εις τον ανώτερον κατά βαθμόν τακτικόν καθηγητήν. Τούτον απόντα αναπληροί αυτοδικαίως ο έτερος των τακτικών, εάν υπάρχη τοιούτος, ελλείψει δε τοιούτου ο δι’ αποφάσεως της Διοικητικής Επιτροπής οριζόμενος και κατά βαθμόν ανώτερος και επί ομοιοβάθμων αρχαιότερος εκ του τακτικού προσωπικού του Ιδρύματος. Άρθρ.7.-1.Δια Δ/τος εκδοθησομένου τη προτάσει του επί της Παιδείας και Θρησκευμάτων Υπουργού, δύναται να επιτραπή η εισαγωγή τελειοφοίτων των Εθνικών Αγροτικών Οικοτροφείων εις Μονοτάξια Διδασκαλεία και δια την απόκτησιν πτυχίου δημοδιδασκάλου. 2.Ομοίως δια Δ/τος εκδοθησομένου τη προτάσει των Υπουργών Παιδείας και Θρησκευμάτων και Γεωργίας, Εμπορίου και Βιομηχανίας δύναται να επιτραπή η εισαγωγή τελειοφοίτων Εθνικών Αγροτικών Ορφανοτροφείων εις Μέσας Γεωργικάς Σχολάς, τελειοφοίτων δε των Εθνικών Αγροτικών Οικοτροφείων εις την Ανωτέραν Γεωπονικήν ή Δασονομικήν Σχολήν. Άρθρ.8.-1.Οι αποτελούντες το τακτικόν ειδικόν προσωπικόν των Εθνικών Αγροτικών Ορφανοτροφείων και Οικοτροφείων λαμβάνουσι τας αυτάς αποδοχάς οίας και οι λοιποί ομοιόβαθμοι αυτών υπάλληλοι των πολιτικών Υπουργείων. 2.Τακτικοί καθηγηταί και επιμεληταί δύνανται μετά ενιαύσιον ευδόκιμον υπηρεσίαν να μονιμοποιηθώσι κατά τα ειδικώς καθορισθησόμενα δια Δ/τος εφ’ άπαξ εκδοθησομένου τη προτάσει του επί της Παιδείας και Θρησκευμάτων Υπουργού. 3.Η υπηρεσία των τακτικών καθηγητών και επιμελητών των Εθνικών Αγροτικών Ορφανοτροφείων και Οικοτροφείων θεωρείται συντάξιμος. 4.Εγκρίσει του Υπουργού της Παιδείας και Θρησκευμάτων επιτρέπεται η οίκησις και διατροφή του ειδικού τακτικού και εκτάκτου προσωπικού ως και των τεχνιτών των Εθνικών Αγροτικών Ορφανοτροφείων και Οικοτροφείων εντός των Ιδρυμάτων. Άρθρ.9.-1.Δια Κανονισμών εκδιδομένων παρά  του Υπουργού Παιδείας και Θρησκευμάτων θέλουσι ρυθμισθή τα της εσωτερικής λειτουργίας και υπηρεσίας των Εθνικών Αγροτικών Ορφανοτροφείων  και Οικοτροφείων. Μέχρι της εκδόσεως των κανονισμών τούτων εφαρμόζονται οι ισχύοντες εκάστοτε τοιούτοι  των  Εθνικών  Ορφανοτροφείων  και  Οικο-  Σελ. 135 Ορφανοτροφεία και Οικοτροφεία 35.Δ.δ.6   640 τροφείων, δυνάμενοι προς τούτο να τροποποιηθώσι και δι’ ειδικών διαταγών του Υπουργού Παιδείας και Θρησκευμάτων. 2.Προκειμένου δε περί των εν τοις Ορφανοτροφείοις και Οικοτροφείοις τούτοις ωρών διδασκαλίας και διδακτέας ύλης γεωργικών μαθημάτων, αύται δύνανται μέχρι της εκδόσεως του σχετικού Κανονισμού να ορισθώσι και δια διαταγής του Υπουργού Παιδείας και Θρησκευμάτων. 3.Η λογιστική και διαχειριστική υπηρεσία των Εθνικών Αγροτικών Ορφανοτροφείων και Οικοτροφείων θα διεξάγηται βάσει των εκάστοτε ισχυόντων Κανονισμών των λοιπών εθνικών τοιούτων. Άρθρ.10.Δια Δ/των εκδοθησομένων τη προτάσει του Υπουργού Παιδείας και Θρησκευμάτων θέλουσιν ορισθή τα προς διορισμόν και προαγωγήν προσόντα του ειδικού προσωπικού των Εθνικών Αγροτικών Ορφανοτροφείων και Οικοτροφείων. Άρθρ.11.-1.Μέχρι της ιδρύσεως ειδικού Εθνικού Αγροτικού Οικοτροφείου θηλέων επιτρέπεται η φοίτησις εις εκάστην τάξιν των Εθνικών Αγροτικών Οικοτροφείων αρρένων μέχρι πέντε θηλέων μαθητριών. 2.Ωσαύτως επιτρέπεται η φοίτησις εις εκάστην τάξιν μέχρι δέκα εξωτερικών μαθητών. Εις τούτους ως και εις τας θήλεις μαθητρίας, εφ’ όσον είναι άποροι, επιτρέπεται, εγκρίσει του Υπουργού Παιδείας και Θρησκευμάτων, να παρέχηται μεσημβρινόν συσσίτιον ως και εξωτερικός ιματισμός και υπόδησις. Άρθρ.12.-1.Δι’ αποφάσεως των Υπουργών Παιδείας και Θρησκευμάτων και Γεωργίας, Εμπορίου και Βιομηχανίας, μη δημοσιευομένης δια της Εφημερίδος της Κυβερνήσεως, δύναται να συσταθή πενταμελής Επιτροπή αποτελουμένη εξ ενός εκπαιδευτικού συμβούλου, εκλεγομένου υπό του Εκπαιδευτικού Συμβουλίου, τριών ειδικών υπαλλήλων του Υπουργείου Γεωργίας, Εμπορίου και Βιομηχανίας και του τμηματάρχου των Εθνικών Ορφανοτροφείων και Οικοτροφείων, προς εκλογήν των καταλλήλων βιβλίων, ως και την σύνταξιν τοιούτων δια την διδασκαλίαν των γεωργικών και συναφών μαθημάτων εις τους τροφίμους των Εθνικών Αγροτικών Ορφανοτροφείων και Οικοτροφείων. 2.Χρέη προέδρου εκτελεί ο πρεσβύτερος των μελών της Επιτροπής, γραμματέως δ’ αυτής είς των υπαλλήλων του τμήματος Εθνικών Ορφανοτροφείων και Οικοτροφείων οριζόμενος δια της αυτής αποφάσεως. Άρθρ.13.-1.Αι Διοικητικαί Επιτροπαί των Εθνικών Αγροτικών Ορφανοτροφείων και Οικοτροφείων των ιδρυθέντων και ιδρυθησομένων εις τας έδρας των νομών θεωρούνται εν απαρτία παρόντων πέντε μόνον μελών. Των Διοικητικών τούτων Επιτροπών αντί του δημάρχου μετέχει ως τακτικόν μέλος ο ανώτερος γεωπονικός υπάλληλος της έδρας.  Σελ. 136 2.Η περί απαρτίας διάταξις του άρθρου τούτου ισχύει και δια τα λοιπά Εθνικά Ορφανοτροφεία και Οικοτροφεία τα λειτουργούντα εις τας έδρας των νομών ως και τα εκτός τούτων των οποίων αι Διοικητικαί Επιτροπαί είναι υπερεννεαμελείς. 3.Η σύνθεσις των Δ. Επιτροπών τόσον των αγροτικών όσον και των λοιπών Εθνικών Ορφανοτροφείων και Οικοτροφείων, δύναται να τροποποιήται δια Π.Δ/τος εκδιδομένου εκάστοτε τη προτάσει του επί της Παιδείας και Θρησκευμάτων Υπουργού. 4.Προκειμένου περί Εθνικών Ορφανοτροφείων και Οικοτροφείων, είτε αγροτικών, είτε μη λειτουργούντων εις τας έδρας των Νομών και ων η σύνθεσις της Διοικητικής Επιτροπής δεν ετροποποιήθη δια Π.Δ/τος, αντιπρόεδρος της Δ. Επιτροπής είναι ο Μητροπολίτης ή Επίσκοπος της έδρας του Νομού, όστις και αναπληροί τον απόντα ή κωλυόμενον Νομάρχην, ως και τον μη διωρισμένον τοιούτον, έχων άπαντα τα δικαιώματα και καθήκοντα αυτού. Εν περιπτώσει κωλύματος ή απουσίας τόσον του Νομάρχου όσον και του Μητροπολίτου ή Επισκόπου, χρέη δευτέρου αντιπροέδρου εκτελεί ο υπό της Δ. Επιτροπής εκλεγόμενος τοιούτος, εν τοιαύτη δε περιπτώσει οι αναπληρωταί του Νομάρχου και του Μητροπολίτου ή Επισκόπου μετέχουσι των συνεδριάσεων ως απλά μέλη. 35.Δ.δ.6 Ορφανοτροφεία και Οικοτροφεία   641 Άρθρ.14.-1.Προς εγκατάστασιν των Εθνικών Αγροτικών Ορφανοτροφείων και Οικοτροφείων επιτρέπεται δι’ αποφάσεων του Υπουργού της Γεωργίας, Εμπορίου και Βιομηχανίας ή της Αεροπορικής αμύνης η διάθεσις Αγροκτημάτων ή εκτάσεων της δικαιοδοσίας των μετά των τυχόν εν αυταίς οικημάτων και εγκαταστάσεων. Ανάκλησις της διαθέσεως δεν επιτρέπεται εφ’ όσον εξακολουθούσι λειτουργούντα τα υπέρ ων η διάθεσις αύτη Εθνικά Αγροτικά Ορφανοτροφεία και Οικοτροφεία. 2.Ομοίως επιτρέπεται δι’ αποφάσεως των Διοικητικών Επιτροπών, υποκειμένης εις την έγκρισιν του Υπουργού της Παιδείας και Θρησκευμάτων, η ενοικίασις, άνευ δημοπρασίας οικημάτων και κτημάτων δια μίαν τριετίαν. 3.Δι’ αποφάσεων των Διοικητικών Επιτροπών υποκειμένων εις την έγκρισιν του αυτού Υπουργού, επιτρέπεται ωσαύτως η άνευ δημοπρασίας αγορά οικημάτων και κτημάτων. 4.Αι διατάξεις των εδαφ. 2 και 3 του παρόντος άρθρου επεκτείνονται και υπέρ των λοιπών Εθνικών Ορφανοτροφείων και Οικοτροφείων αφ’ ης ήρξατο η λειτουργία των. Άρθρ.15.-Αγροτικά κτήματα οιασδήποτε εκτάσεως μετά των εν αυτοίς τυχόν εγκαταστάσεων και οικημάτων, κατάλληλα δε προς εγκατάστασιν ή επέκτασιν αγροτικών ορφανοτροφείων ή οικοτροφείων, δύνανται κατά πάντα χρόνον να κηρυχθώσιν απαλλοτριωτέρα αναγκαστικώς δια Π. Δ/τος, προτάσει του Υπουργού της Παιδείας και Θρησκευμάτων εκδιδομένου και να απαλλοτριωθώσι, τηρουμένων κατά τα λοιπά των διατάξεων του Νόμ. ΓπΝΑ΄ της 4 Δεκ. 1911 «περί αναγκαστικής απαλλοτριώσεως οικοπέδου προς ανέγερσιν Μεγάρου δικαστηρίων εν Τριπόλει» ως ετροποποιήθη δια μεταγενεστέρων Νόμων. Η καταβληθησομένη εις τον ιδιοκτήτην αποζημίωσις βαρύνει το ειδικόν ταμείον του Ορφανοτροφείου ή Οικοτροφείου προς εγκατάστασιν ή επέκτασιν του οποίου εγένετο η απαλλοτρίωσις. Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως, ούτινος η δημοσίευσις και εκτέλεσις ανατίθεται εις τον επί της Παιδείας και Θρησκευμάτων Υπουργόν.   